BCPG บวก 3% โบรกชี้กำไรปี 66 ทะลุ 1.5 พันล้าน ชูเป้า 16 บ.
BCPG บวก 3% โบรกชี้กำไรปี 66 ทะลุ 1.5 พันล้านบาท โต 17% รับรู้รายได้โครงการ และส่วนแบ่งกำไรจากการลงทุนในโรงไฟฟ้าก๊าซธรรมชาติในสหรัฐ โดยยังคงแนะนำ “ซื้อ” ราคาเป้าหมาย 16 บาท
BCPG บวก 3% โบรกชี้กำไรปี 66 ทะลุ 1.5 พันล้านบาท โต 17% รับรู้รายได้โครงการ และส่วนแบ่งกำไร โดยยังคงแนะนำ “ซื้อ” ราคาเป้าหมาย 16 บาท
22 มี.ค. 2566

ผู้สื่อข่าวรายงานว่า วันนี้ (22 มี.ค. 66)  ราคาหุ้น บริษัท บีซีพีจี จำกัด (มหาชน) หรือ BCPG ณ เวลา 15:19 น. อยู่ที่ระดับ 9.60 บาท บวก 0.25 บาท หรือเพิ่มขึ้น 2.67% สูงสุดที่ระดับ 9.65 บาท ต่ำสุดที่ระดับ 9.40 บาท ด้วยมูลค่าการซื้อขาย 93.88 ล้านบาท

บล.ฟิลลิป ระบุในบทวิเคราะห์ว่า ทางฝ่ายวิจัยปรับประมาณการกำไรสุทธิปี 2566 ของ BCPG อยู่ที่ 1,512 ล้านบาท เพิ่มขึ้น 16.7% จากประมาณการเดิม เนื่องจากการรวมประมาณรายได้ของโครงการ Asia Link Terminal ที่คาดว่าธุรกรรมการเข้าซื้อ จะเสร็จสิ้นภายในครึ่งหลังของปี 66 และส่วนแบ่งกำไรจากการลงทุนในโรงไฟฟ้าก๊าซธรรมชาติในสหรัฐฯ
ขณะเดียวกันผลการดำเนินงานยังคงมีแรงหนุนจากการปรับขึ้นของค่า Ft สำหรับงวด ม.ค.-เม.ย. 2566 ซึ่งจะช่วยชดเชยรายได้ที่ลดลงจาก Adder 8 บาท ที่จะทยอยหมดอายุอีก 2 โครงการ มีกำลังการผลิตรวม 50 เมกะวัตต์ในช่วงไตรมาส 2/66 ทั้งนี้ ทางฝ่ายวิจัยปรับราคาพื้นฐานปี 2566 ขึ้นมาอยู่ที่ 16 บาท